open-index/open-wikipedia-markdown huggingface dataset:
מוקסין מונגולי

**מוקסין מונגולי** (שם מדעי: *Gloydius intermedius*) הוא מין של נחש ארסי ממשפחת הצפעיים החי בצפון אסיה.

## תיאור
מוקסין מונגולי מגיע לאורך של 33.5–71 ס"מ, אם יכול להגיע גם לאורך 78 ס"מ. הוא בעל מבנה גוף כבד יחסית ובעל ראש גדול וחרטום מעוגל ונמוך. צבעו משתנה בין חום, כתום או צבע שמנת המוקף בפסים אנכיים עבים שצבעם חום כהה עד שחור. הנקבות אינן מטילות ביצים אלא משריצות צאצאים חיים.

הוא חי בטבע בין אזרבייג'ן, צפון איראן, דרום טורקמניסטן, צפון-מערב אפגניסטן, בדרום רוסיה, חצי האי קוריאה, בצפון-מערב סין ובמונגוליה.

הנחש מצוי באזורים הרריים, במדבריות מסוימים ולעיתים גם סמוך למקווי מים. את טרפו הוא צד ממארב ולוכד מכרסמים ועופות שונים.

ארסו לא נחקר דיו וגם לא ידוע אודות נפגעים ממנו, אם כי הוא עשוי להיות דומה לזה של מוקסין יפני.

## תת-מינים
* Gloydius intermedius caucasicus
* Gloydius intermedius intermedius
* Gloydius intermedius stejnegeri

## קישורים חיצוניים

## הערות שוליים

קטגוריה:טקסונים שתוארו בידי אלכסנדר שטראוך
קטגוריה:בעלי חיים שתוארו ב-1868
קטגוריה:צפעוני גומה
קטגוריה:מונגוליה: זוחלים
יחסי אנטיגואה וברבודה – מקסיקו

**יחסי אנטיגואה וברבודה–מקסיקו** הם היחסים הדיפלומטיים בין **[[אנטיגואה וברבודה]]** ל**[[מקסיקו]]**. שתי המדינות חברות בארגון מדינות אמריקה ובאו"ם.

## היסטוריה
אנטיגואה וברבודה ומקסיקו כוננו יחסים דיפלומטיים ב-14 בספטמבר 1984. ביולי 1995, שתי המדינות חתמו על הסכם לשיתוף פעולה טכני ומדעי. ב-2004 השתתף ראש ממשלת אנטיגואה וברבודה, , בפסגת האיחוד האירופי–אמריקה הלטינית והקריביים בגוודלחרה. בפברואר 2010 חזר ספנסר למקסיקו כדי להשתתף בפסגת הקהילייה הקריבית–מקסיקו בקנקון.

ב-2014 תרמה ממשלת מקסיקו 5 מיליון דולר לבניית בתים באנטיגואה ובברבודה. במאי 2016 השתתף ראש ממשלת אנטיגואה וברבודה גסטון בראון ב שהתקיימה במקסיקו סיטי. ב-2017 פתחה מקסיקו קונסוליית כבוד בסנט ג'ונס. ביוני 2017 ביקר שגריר אנטיגואה וברבודה בארצות הברית ובארגון מדינות אמריקה, רונלד סנדרס, במקסיקו, כדי להשתתף בעצרת הכללית ה-47 של ארגון מדינות אמריקה בקנקון.

מדי שנה מציעה ממשלת מקסיקו מלגות לאזרחי אנטיגואה וברבודה ללימודי תואר שני במוסדות להשכלה גבוהה במקסיקו.

## קשרי מסחר
ב-2018 הסתכם הסחר בין אנטיגואה וברבודה ומקסיקו ב-3.8 מיליון דולר. הייצוא העיקרי של אנטיגואה וברבודה למקסיקו כולל מעגלים אלקטרוניים, משאבות דיזל, ומשאבות אוויר. הייצוא העיקרי של מקסיקו לאנטיגואה וברבודה כולל טלפונים, פסטה, בירה מאלט וחומרי הדברה. החברה המקסיקנית קמקס פועלת באנטיגואה וברבודה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
הוגו סיקה

**הוגו סיקה** (בצרפתית: **Hugo Siquet**; נולד ב-9 ביולי 2002 במארש-א-פאמן שבבלגיה) הוא כדורגלן בלגי המשחק בעמדת המגן הימני בקבוצת קלאב ברוז' מליגת העל הבלגית.

## קריירת מועדונים
סיקה גדל במחלקת הנוער של סטנדרד לייז'. ב-5 בנובמבר 2020 ערך את הופעת הבכורה שלו בקבוצה הבוגרת של המועדון, בהפסד 3-1 ללך פוזנן במסגרת שלב הבתים של הליגה האירופית לעונת 2020/2021. ב-8 בנובמבר ערך את הופעת הבכורה שלו בליגת העל הבלגית, בתיקו 1-1 נגד רויאל אנטוורפן במסגרת המחזור ה-12 לעונת . בסך הכל ערך 37 הופעות ליגה במדי המועדון.

ב-1 בדצמבר 2021 חתם סיקה בפרייבורג מהבונדסליגה. ב-2 באפריל 2022 ערך את הופעת הבכורה שלו במועדון, בהפסד 4-1 לבאיירן מינכן במסגרת המחזור ה-28 בליגה לעונת 2021/2022.

ב-14 בינואר 2023 הושאל סיקה לסרקל ברוז' עד לתום עונת , עם אופציה לעונת . ב-18 בינואר ערך את הופעת הבכורה שלו במועדון, בתיקו 1-1 נגד רויאל אוניון סן-ז'ילואז במסגרת המחזור ה-21 בליגה. ב-4 במרץ הבקיע את שער הבכורה שלו במועדון, בניצחון 3-1 על סראינג במסגרת המחזור ה-28 בליגה.

ב-23 ביולי 2024 חתם סיקה על חוזה ל-4 שנים בקלאב ברוז'.

## תארים
**קלאב ברוז**'

* הסופר קאפ הבלגי: 2025

## קישורים חיצוניים

## הערות שוליים

קטגוריה:כדורגלנים בלגים
קטגוריה:מגני כדורגל בלגים
קטגוריה:כדורגלני סטנדרד לייז'
קטגוריה:כדורגלני פרייבורג
קטגוריה:כדורגלני סרקל ברוז'
קטגוריה:כדורגלני קלאב ברוז'
קטגוריה:בלגים שנולדו ב-2002
מקסים דה קויפר

**מקסים דה קויפר** (בהולנדית: **Maxim De Cuyper**; נולד ב-22 בדצמבר 2000 בקנוקה-הייסט שבבלגיה) הוא כדורגלן בלגי המשחק בעמדת המגן השמאלי בקבוצת ברייטון אנד הוב אלביון מהפרמייר ליג ובנבחרת בלגיה.

## קריירת מועדונים
דה קויפר גדל במחלקות הנוער של KFC הייסט, בלאו-צווארט וקלאב ברוז'. ב-20 בפברואר 2020 ערך את הופעת הבכורה שלו בקבוצה הבוגרת של קלאב ברוז', בתיקו 1-1 נגד מנצ'סטר יונייטד במסגרת הליגה האירופית לעונת 2019/2020.

ב-2 באוגוסט 2021 הושאל דה קויפר לווסטרלו מליגת המשנה הבלגית. לאחר העפלת המועדון לליגת העל הבלגית, הוארכה השאלתו גם לעונת .

ב-5 ביולי 2025 חתם ל-5 שנים בברייטון אנד הוב אלביון מהפרמייר ליג.

## קריירה בינלאומית
דה קויפר הוא חלק מסגל נבחרת בלגיה עד גיל 21.

נכלל בסגל נבחרת בלגיה לטורניר יורו 2024, על-אף שלא ערך הופעות במדי הנבחרת עד למועד הזימון. ב-5 ביוני ערך את הופעתו הבכורה בנבחרת הבוגרת בניצחון 2-0 על  במשחק ידידות.

## תארים
**[[קלאב ברוז']]**

* אליפות: 2023/2024

## קישורים חיצוניים

## הערות שוליים

קטגוריה:כדורגלנים בלגים
קטגוריה:מגני כדורגל בלגים
קטגוריה:כדורגלני קלאב ברוז'
קטגוריה:כדורגלני וסטרלו
קטגוריה:כדורגלני נבחרת בלגיה
קטגוריה:כדורגלני יורו 2024
קטגוריה:בלגים שנולדו ב-2000
קטגוריה:כדורגלני ברייטון אנד הוב אלביון
יוסף מהלל

**יוסף מהלל** (25 בדצמבר 1939 – 4 באוקטובר 2023) היה כדורגלן ישראלי ששיחק בעמדת הקשר. ברוב שנות הקריירה שלו שיחק בבני יהודה.

## קריירה
מהלל נולד בשכונת גבעת שאול שבירושלים ובגיל 3 עבר עם משפחתו לשכונת התקווה. בגיל 10 התחיל לשחק כדורגל בקבוצת הילדים של בני יהודה ובגיל 16 הצטרף לקבוצה הבוגרת. בגיל 18 התגייס לחטיבת גולני ובהמשך עבר לנבחרת הכדורגל של פיקוד צפון. לאחר שהשתחרר משירותו הצבאי חזר לבני יהודה. בחלק גדול מהשנים שימש מהלל כקפטן הקבוצה ורגע השיא שלו ושל הקבוצה היה הזכייה בגביע המדינה בעונת 1967/1968, אותו זכה כקפטן לקבל ולהניף.

בהמשך הקריירה שיחק גם בהפועל אשקלון, צפרירים חולון והפועל יהוד. בגיל 34 פרש מכדורגל.

לזכותו 5 הופעות בנבחרת ישראל באחת מהן כבש צמד במשחק בו ניצחה הנבחרת 0–3 את . זכה עם הנבחרת בגביע אסיה בכדורגל 1964.

הלך לעולמו ב-2023 והוא בן 83, והובא למנוחות בבית הקברות ירקון.

## תארים
; בני יהודה
*גביע המדינה: 1967/1968

; נבחרת ישראל
*גביע אסיה: 1964

## קישורים חיצוניים

*
* 
* ערן קרקו, שרה קלומיטי, יוסף מהלל - סיפורו של שחקן בני יהודה ונבחרת ישראל, באתר יוטיוב 

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני בני יהודה תל אביב
קטגוריה:כדורגלני הפועל אשקלון
קטגוריה:כדורגלני צפרירים חולון
קטגוריה:כדורגלני הפועל יהוד
קטגוריה:כדורגלני נבחרת ישראל
קטגוריה:כדורגלני גביע אסיה 1964
קטגוריה:אנשי היישוב ילידי הארץ
קטגוריה:שכונת התקווה: אישים
קטגוריה:אישים הקבורים בבית הקברות ירקון
קטגוריה:ישראלים שנולדו ב-1939
קטגוריה:ישראלים שנפטרו ב-2023
אמין א-דח'יל

**אמין א-דח'יל** (בהולנדית: **Ameen Al-Dakhil**, בערבית: **أمين الدخيل**, בתעתיק מדויק: **אמין אלדח'יל**; נולד ב-6 במרץ 2002 בבגדאד שבעיראק) הוא כדורגלן בלגי-עיראקי המשחק בעמדת הבלם בקבוצת שטוטגרט ובנבחרת בלגיה בכדורגל.

## חיים אישיים
א-דח'יל נולד בבגדאד שבעיראק, ובגיל 5 הגיע עם משפחתו לבלגיה כפליט במהלך מלחמת עיראק.

## קריירת מועדונים
א-דח'יל גדל במחלקות הנוער של ורטנאקן, הוגארדן-אוטגארדן, טיינן, אנדרלכט וסטנדרד לייז'. ב-23 ביולי 2021 ערך את הופעת הבכורה שלו בקבוצה הבוגרת של סטנדרד לייז', בתיקו 1-1 נגד ראסינג גנק במסגרת המחזור הראשון בליגת העל הבלגית לעונת . בסך הכל ערך 13 הופעות ליגה במדי המועדון.

ב-31 בינואר 2022 חתם א-דח'יל בסנט טרוידן מליגת העל הבלגית. ב-5 בפברואר ערך את הופעת הבכורה שלו במועדון, בניצחון 3-1 על קורטרייק במסגרת המחזור ה-26 בליגה. בסך הכל ערך 25 הופעות ליגה במדי המועדון.

ב-13 בינואר 2023 חתם א-דח'יל על חוזה לשלוש שנים וחצי בברנלי מהפוטבול ליג צ'מפיונשיפ. ב-28 בינואר ערך את הופעת הבכורה שלו במועדון, בתיקו 0-0 נגד איפסוויץ' טאון במסגרת הסיבוב הרביעי של גביע ה-FA. ב-14 בפברואר ערך את הופעת הבכורה שלו בליגה, בתיקו 1-1 נגד ווטפורד במסגרת המחזור ה-32 בליגה לעונת . בתום העונה העפיל עם הקבוצה לפרמייר ליג. בעונת 2023/24 א-דח'יל ערך 13 הופעות ליגה בלבד, ונשר עם ברנלי בחזרה לצ'מפיונשיפ.

בקיץ 2024 חתם א-דח'יל בשטוטגרט מהבונדסליגה על חוזה לארבע שנים. שטוטגרט שילמה עבורו לברנלי דמי העברה של 7.5 מיליון אירו. 

## קריירה בינלאומית
א-דח'יל הוא חלק מסגל נבחרת בלגיה עד גיל 21. ביוני 2023 זומן לראשונה לנבחרת הבוגרת לקראת משחקי מוקדמות מונדיאל 2026 נגד  ו. ב-17 ביוני ערך את הופעתו הבכורה בתיקו 1-1 נגד אוסטריה.

## קישורים חיצוניים

## הערות שוליים

קטגוריה:כדורגלנים בלגים
קטגוריה:בלמי כדורגל בלגים
קטגוריה:כדורגלנים עיראקים
קטגוריה:בלמי כדורגל עיראקים
קטגוריה:כדורגלני סטנדרד לייז'
קטגוריה:כדורגלני סינט טראודן
קטגוריה:כדורגלני ברנלי
קטגוריה:כדורגלני שטוטגרט
קטגוריה:כדורגלני נבחרת בלגיה
קטגוריה:בלגים שנולדו ב-2002
איווד פלטינקס

**איווד פלטינקס** (בצרפתית: **Ewoud Pletinckx**; נולד ב-10 באוקטובר 2000 בבלגיה) הוא כדורגלן בלגי המשחק בעמדת הבלם בקבוצת לוון מליגת העל הבלגית.

## קריירת מועדונים
פלטינקס גדל במחלקת הנוער של זולטה ורכם. בשנת 2019 החל לשחק בקבוצה הבוגרת של המועדון במסגרת ליגת העל הבלגית, במדיה ערך 87 הופעות ליגה והבקיע ארבעה שערים.

ב-1 ביולי 2022 חתם פלטינקס על חוזה לארבע שנים בלוון מליגת העל הבלגית. ב-23 ביולי ערך את הופעת הבכורה שלו במועדון, בניצחון 2-0 על קורטרייק במסגרת המחזור הראשון בליגה לעונת .

## קריירה בינלאומית
פלטינקס הוא חלק מסגל נבחרת בלגיה עד גיל 21.

## קישורים חיצוניים

קטגוריה:כדורגלנים בלגים
קטגוריה:בלמי כדורגל בלגים
קטגוריה:כדורגלני זולטה ורכם
קטגוריה:כדורגלני לוון
קטגוריה:בלגים שנולדו ב-2000
אליוט מטאזו

**אליוט מטאזו** (בצרפתית: **Eliot Matazo**; נולד ב-15 בפברואר 2002 בוולואה-סן-למבר שבבלגיה) הוא כדורגלן בלגי המשחק בעמדת הקשר בקבוצת האל סיטי.

## קריירת מועדונים
מטאזו גדל במחלקות הנוער של אנדרלכט ומונקו. בשנת 2019 החל לשחק בקבוצת המילואים של מונקו. ב-27 בספטמבר 2020 ערך את הופעת הבכורה שלו בקבוצה הראשונה של מונקו, בניצחון 3-2 על שטרסבורג במסגרת המחזור החמישי בליגת העל הצרפתית לעונת 2020/2021. ב-9 במאי 2021 הבקיע את שער הבכורה שלו במועדון, בניצחון 1-0 על סטאד ריימס במסגרת המחזור ה-36 בליגה.

ב-1 בפברואר 2024 מטאזו הושאל לרויאל אנטוורפן מליגת העל הבלגית.

ב-24 בינואר 2025 חתם מטאזו בהאל סיטי, כבר באותו יום עלה להופעת בכורה כמחליץ בניצחון על שפילד יונייטד.

## קריירה בינלאומית
מטאזו הוא חלק מסגל נבחרת בלגיה עד גיל 21.

## קישורים חיצוניים

קטגוריה:כדורגלנים בלגים
קטגוריה:קשרי כדורגל בלגים
קטגוריה:כדורגלני מונקו
קטגוריה:כדורגלני רויאל אנטוורפן
קטגוריה:כדורגלני האל סיטי
קטגוריה:ספורטאים בלגים בצרפת
קטגוריה:ספורטאים בלגים באנגליה
קטגוריה:בלגים שנולדו ב-2002
אוליבייה דמאן

**אוליבייה דמאן** (בצרפתית: **Olivier Deman**; נולד ב-6 באפריל 2000 באנטוורפן שבבלגיה) הוא כדורגלן בלגי המשחק בעמדת הקשר בקבוצת ורדר ברמן.

## קריירת מועדונים
דמאן גדל במחלקת הנוער של סרקל ברוז'. ב-10 במרץ 2019 ערך את הופעת הבכורה שלו בקבוצה הבוגרת של המועדון, בהפסד 2-1 לסטנדרד לייז' במסגרת המחזור ה-29 בליגת העל הבלגית לעונת .

ב-31 באוגוסט 2023 דמאן חתם בורדר ברמן מהבונדסליגה.

ב-6 בינואר 2025 הושאל דמאן לרויאל אנטוורפן עד לסוף העונה.

## קריירה בינלאומית
דמאן הוא חלק מסגל נבחרת בלגיה עד גיל 21.

## קישורים חיצוניים

קטגוריה:כדורגלנים בלגים
קטגוריה:קשרי כדורגל בלגים
קטגוריה:אנטוורפן: כדורגלנים
קטגוריה:כדורגלני סרקל ברוז'
קטגוריה:כדורגלני ורדר ברמן
קטגוריה:כדורגלני רויאל אנטוורפן
קטגוריה:ספורטאים בלגים בגרמניה
קטגוריה:בלגים שנולדו ב-2000
מנדלה קייטה

**מנדלה קייטה** (בצרפתית: **Mandela Keita**; נולד ב-10 במאי 2002 בלוון שבבלגיה) הוא כדורגלן בלגי המשחק בעמדת הקשר האחורי בקבוצת פארמה. 

## קריירת מועדונים
קייטה גדל במחלקות הנוער של לוון וראסינג גנק. ב-21 במרץ 2021 ערך את הופעת הבכורה שלו בקבוצה הבוגרת של לוון, בתיקו 2-2 נגד מכלן במסגרת המחזור ה-31 בליגת העל הבלגית לעונת .

ב-31 בינואר 2023 הושאל קייטה עד לתום עונת  לרויאל אנטוורפן מליגת העל הבלגית. ב-5 בפברואר ערך את הופעת הבכורה שלו במועדון, בתיקו 0-0 נגד קלאב ברוז' במסגרת המחזור ה-24 בליגה. ב-3 במאי הבקיע את שער הבכורה שלו במועדון, בניצחון 2-0 על רויאל אוניון סן-ז'ילואז במסגרת הליגה. בסך הכל ערך 17 הופעות ליגה במדי המועדון, בהן הבקיע שער אחד, וזכה עם המועדון באליפות בלגיה ובגביע הבלגי. ב-10 באוגוסט הושאל פעם נוספת למועדון.

## קריירה בינלאומית
קייטה הוא חלק מסגל נבחרת בלגיה עד גיל 21.

## תארים
;רויאל אנטוורפן
* אליפות בלגיה (1): 2022/2023
* הגביע הבלגי (1): 2022/2023

## קישורים חיצוניים

## הערות שוליים

קטגוריה:כדורגלנים בלגים
קטגוריה:קשרי כדורגל בלגים
קטגוריה:כדורגלני לוון
קטגוריה:כדורגלני רויאל אנטוורפן
קטגוריה:כדורגלני פארמה
קטגוריה:ספורטאים בלגים באיטליה
קטגוריה:בלגים שנולדו ב-2002
רומאו לאביה

**רומאו לאביה** (בצרפתית: **Roméo Lavia**; נולד ב-6 בינואר 2004 בבריסל שבבלגיה) הוא כדורגלן בלגי המשחק בעמדת הקשר האחורי בקבוצת צ'לסי מהפרמייר ליג ובנבחרת בלגיה.

## קריירת מועדונים
לאביה גדל במחלקות הנוער של S.C. וולואה, אנדרלכט ומנצ'סטר סיטי. ב-21 בספטמבר 2021 ערך את הופעת הבכורה שלו בקבוצה הבוגרת של מנצ'סטר סיטי, בניצחון 6-1 על וויקומב וונדררס במסגרת הסיבוב השלישי של גביע הפוטבול ליג.

ב-6 ביולי 2022 חתם לאביה על חוזה לחמש שנים בסאות'המפטון מהפרמייר ליג. ב-6 באוגוסט ערך את הופעת הבכורה שלו במועדון, בהפסד 4-1 לטוטנהאם הוטספר במסגרת המחזור הראשון בליגה לעונת 2022/2023. ב-30 באוגוסט הבקיע את שער הבכורה שלו במועדון, בניצחון 2-1 על צ'לסי במסגרת המחזור החמישי בליגה. בעונתו הראשונה במועדון, שהסתיימה בירידת הקבוצה לפוטבול ליג צ'מפיונשיפ, ערך לאביה 29 הופעות ליגה, בהן הבקיע שער אחד.

ב-18 באוגוסט 2023 חתם בצ'לסי לשבע שנים.

## קריירה בינלאומית
לאביה הוא חלק מסגל נבחרת בלגיה עד גיל 21.

ב-28 במרץ 2023 ערך לאביה את הופעת הבכורה שלו בנבחרת בלגיה, בניצחון 3-2 על נבחרת גרמניה במשחק ידידות.

## תארים
;צ'לסי
* קונפרס ליג: 2024/2025
* גביע העולם למועדונים: 2025

## קישורים חיצוניים

## הערות שוליים

קטגוריה:כדורגלנים בלגים
קטגוריה:קשרי כדורגל בלגים
קטגוריה:כדורגלני מנצ'סטר סיטי
קטגוריה:כדורגלני סאות'המפטון
קטגוריה:כדורגלני צ'לסי
קטגוריה:כדורגלני נבחרת בלגיה
קטגוריה:בלגים שנולדו ב-2004
עופר טסלפפה

**עופר טסלפפה** (נולד ב-9 ביוני 1971) הוא מאמן כדורגל ישראלי ומאמן מכבי יבנה.

## קריירה
טסלפפה התחיל את קריירת האימון שלו בשנת  כאשר מונה למאמנה של הפועל נחלת יהודה. בהמשך אימן את מ.ס. שיכון המזרח ואורתודוכסים לוד.

בקיץ  מונה לאימון הפועל קטמון ירושלים עמה רשם עליה לליגה הלאומית ובכך הפך המועדון למועדון האוהדים הראשון בליגה מקצוענית, אולם כעבור שנה חזרה קטמון לליגה א' לאחר שהפסידה במשחקי המבחן לעירוני טבריה. ב-17 בספטמבר 2014 חזר לקדנציה שנייה בשיכון המזרח אותה אימן עד לסיום העונה.

ב-14 בנובמבר 2016 מונה למאמנה של סקציה נס ציונה. עונה לאחר מכן עלה עם המועדון לליגה הלאומית וכעבור שנה לליגת העל אחרי 51 שנות היעדרות. למרות ההצלחה, טסלפפה לא המשיך לאמן את המועדון בליגת העל בגלל שלא החזיק בתעודת מאמן-פרו.

ב-20 ביוני 2019 חתם בהפועל ראשון לציון אותה אימן כחצי עונה. כעבור חודש וחצי מונה למאמנה של הפועל רמת גן. ב-17 בפברואר 2021 סיים את תפקידו.

בקיץ  מונה למאמן הפועל פתח תקווה עמה עלה לליגת העל בעונתו השנייה. לאחר המחזור ה-21 הייתה הקבוצה במקום האחרון בטבלה עם רצף של חמישה משחקים ללא ניצחון. בעקבות כך פוטר מאימון הקבוצה. ב-1 במרץ 2024 חזר לקדנציה שנייה כמאמן הפועל ראשון לציון אך ב-7 במאי פוטר מתפקידו, אך ב-7 ביוני חזר למשרת מאמן הקבוצה לקראת העונה הבאה.

ב-30 באוקטובר פוטר מתפקידו וכעבור יממה מונה למאמן מכבי יפו.
ב-7 בפברואר 2025 פוטר מתפקידו, עקב רצף כישלונות עם הקבוצה. ב-5 באוקטובר 2025 חתם כמאמן מכבי יבנה.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:ראשון לציון: כדורגלנים
קטגוריה:מאמני כדורגל ישראלים
קטגוריה:מאמני הפועל קטמון ירושלים
קטגוריה:מאמני סקציה נס ציונה
קטגוריה:מאמני הפועל ראשון לציון
קטגוריה:מאמני הפועל רמת גן
קטגוריה:מאמני הפועל פתח תקווה
קטגוריה:מאמני מכבי יפו
קטגוריה:ישראלים שנולדו ב-1971
We Got the Power

"**We Got the Power**" (בעברית: "**יש לנו את הכוח**") הוא סינגל שהוקלט על ידי הזמרת השוודית לורן. הוא יצא לאור ב-15 במאי 2013, על ידי חברת התקליטים וורנר מיוזיק גרופ, כסינגל הראשון מתוך המהדורה החדשה של אלבום הבכורה שלה, *[[Heal (אלבום של לורן)|Heal]]*. הוא נכתב על ידי אסתר דין וגאוף אירליי. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-11.5 מיליון השמעות. לשיר הופק וידאו קליפ רשמי, שפורסם בערוץ היוטיוב של לורן ב-25 במאי.

## מיקומי שיא

## נתוני מכירות

## הערות שוליים

קטגוריה:שירי לורן
קטגוריה:שירים באנגלית
קטגוריה:שירים שנכתבו על ידי אסתר דין
קטגוריה:סינגלים בהוצאת וורנר מיוזיק גרופ
מישל-אנז' בליקווישה

**מישל-אנז' בליקווישה** (בצרפתית: **Michel-Ange Balikwisha**; נולד ב-10 במאי 2001 בגנט שבבלגיה) הוא כדורגלן קונגולזי-בלגי המשחק בעמדת קשר הכנף בקבוצת סלטיק ובנבחרת הרפובליקה הדמוקרטית של קונגו.

## חיים אישיים
בליקווישה הוא אחיו של כדורגלן לוון ונבחרת הרפובליקה הדמוקרטית של קונגו ויליאם בליקווישה.

## קריירת מועדונים
בליקווישה גדל במחלקות הנוער של אנדרלכט וסטנדרד לייז'. הוא ערך 32 הופעות ליגה במדי הקבוצה הבוגרת של סטנדרד לייז' במסגרת ליגת העל הבלגית, בהן הבקיע תשעה שערים.

ב-4 ביולי 2021 חתם ברויאל אנטוורפן מליגת העל הבלגית. בעונת  זכה עם המועדון באליפות בלגיה ובגביע הבלגי.

ב-28 באוגוסט 2025 חתם בסלטיק.

## קריירה בינלאומית
בליקווישה היה חלק מסגל נבחרת בלגיה עד גיל 21. בשנת 2025 החל לשחק בנבחרת הרפובליקה הדמוקרטית של קונגו.

## תארים
;רויאל אנטוורפן
* אליפות בלגיה (1): 2022/2023
* הגביע הבלגי (1): 2022/2023
* הסופר קאפ הבלגי (1): 2023

## קישורים חיצוניים

## הערות שוליים

קטגוריה:כדורגלנים בלגים
קטגוריה:קשרי כדורגל בלגים
קטגוריה:הרפובליקה הדמוקרטית של קונגו: כדורגלנים
קטגוריה:הרפובליקה הדמוקרטית של קונגו: קשרי כדורגל
קטגוריה:כדורגלני סטנדרד לייז'
קטגוריה:כדורגלני רויאל אנטוורפן
קטגוריה:כדורגלני נבחרת הרפובליקה הדמוקרטית של קונגו
קטגוריה:כדורגלני גביע אפריקה לאומות 2025
קטגוריה:כדורגלני סלטיק
קטגוריה:בלגים שנולדו ב-2001
לארג'י רמזאני

**לארג'י רמזאני** (בצרפתית: **Largie Ramazani**; נולד ב-27 בפברואר 2001 בברקם-סנט-אגאט שבבלגיה) הוא כדורגלן בלגי המשחק בעמדת קשר הכנף בקבוצת ולנסיה מהלה ליגה בהשאלה מלידס יונייטד.

## קריירת מועדונים
רמזאני גדל במחלקות הנוער של אנדרלכט, צ'רלטון את'לטיק ומנצ'סטר יונייטד. ב-28 בנובמבר 2019 ערך את הופעתו היחידה בקבוצה הבוגרת של מנצ'סטר יונייטד, בהפסד 2-1 לאסטנה במסגרת שלב הבתים של הליגה האירופית לעונת 2019/2020.

ב-24 באוגוסט 2020 חתם על חוזה לחמש שנים באלמריה מהליגה הספרדית השנייה. לאחר שתי עונות העפיל עם המועדון ללה ליגה.

ב-22 באוגוסט 2024 חתם על חוזה לארבע שנים בלידס יונייטד מהצ'מפיונשיפ עבור סכום לא ידוע וקיבל את החולצה מספר 17. ב-31 באוגוסט ערך הופעת בכורה כשנכנס כמחליף בניצחון 0–2 על האל סיטי. ב-21 בספטמבר פתח לראשונה בהרכב וכבש שער בכורה בניצחון 0–2 על קארדיף סיטי. בסיום העונה העפילה לידס יונייטד לפרמייר ליג מהמקום הראשון בליגה.

ב-28 באוגוסט 2025 הושאל לעונה אחת לולנסיה מהלה ליגה.

## קריירה בינלאומית
רמזאני ייצג את בלגיה בנבחרות הצעירות והיה חלק מסגל נבחרת בלגיה עד גיל 21.

## חיים אישיים
רמזאני הוא אחיו של כדורגלן נבחרת בורונדי, דיאמנט רמזאני .

## תארים
; לידס יונייטד
* פוטבול ליג צ'מפיונשיפ: 2024/2025

## קישורים חיצוניים

## הערות שוליים

קטגוריה:כדורגלנים בלגים
קטגוריה:קשרי כדורגל בלגים
קטגוריה:כדורגלני מנצ'סטר יונייטד
קטגוריה:כדורגלני אלמריה
קטגוריה:כדורגלני לידס יונייטד
קטגוריה:כדורגלני ולנסיה
קטגוריה:בלגים שנולדו ב-2001
Paper Light (Higher)

"**Paper Light (Higher)**" הוא סינגל שהוקלט על ידי הזמרת השוודית לורן. הוא יצא לאור ב-5 במרץ 2015, על ידי חברת התקליטים וורנר מיוזיק גרופ, כסינגל שלא מתוך אלבום אולפן. הוא נכתב על ידי לורן, טום לייגרין ואלכסנדר רייברג. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-11.7 מיליון השמעות. לשיר הופק וידאו קליפ רשמי, שהועלה ב-7 במאי לערוץ היוטיוב הרשמי. נכון ליוני 2023 עומד מונה הצפיות של הקליפ על למעלה מ-3.4 מיליון צפיות.

השיר הגיע למקום ה-25 בסוורייטופליסטן.

## מיקומי שיא

## קישורים חיצוניים

## הערות שוליים

קטגוריה:שירי לורן
קטגוריה:שירים באנגלית
קטגוריה:סינגלים בהוצאת וורנר מיוזיק גרופ
יורבה ורטסן

**יורבה ורטסן** (בהולנדית: **Yorbe Vertessen**; נולד ב-8 בינואר 2001 בטיאנן שבבלגיה) הוא כדורגלן בלגי המשחק בעמדת החלוץ בקבוצת רד בול זלצבורג מהבונדסליגה האוסטרית.

## קריירת מועדונים
ורטסן גדל במחלקות הנוער של FC רילאר ספורט, וסטרלו ופ.ס.וו. איינדהובן. בשנת 2019 החל לשחק בקבוצת המילואים של פ.ס.וו. איינדהובן. ב-13 בדצמבר 2020 ערך את הופעת הבכורה שלו בקבוצה הראשונה של איינדהובן, בניצחון 2-1 על אוטרכט במסגרת המחזור ה-12 בליגת העל ההולנדית לעונת 2020/2021. ב-2 במאי 2021 הבקיע את שער הבכורה שלו במועדון, בתיקו 2-2 נגד הירנפיין במסגרת המחזור ה-31 בליגה.

ב-28 בינואר 2023 הושאל ורטסן עד לתום עונת  לרויאל אוניון סן-ז'ילואז מליגת העל הבלגית. ב-1 בפברואר ערך את הופעת הבכורה שלו במועדון, בניצחון 1-0 על רויאל אנטוורפן במסגרת הגביע הבלגי. ב-5 בפברואר ערך את הופעת הבכורה שלו בליגה, בניצחון 4-0 על זולטה ורכם במסגרת המחזור ה-24 בליגה. ב-18 בפברואר הבקיע את שער הבכורה שלו בליגה, בהפסד 4-2 לסטנדרד לייז' במסגרת המחזור ה-26 בליגה. הוא ערך 15 הופעות ליגה במדי המועדון, בהן הבקיע שלושה שערים. בתום ההשאלה חזר ורטסן לפ.ס.וו איינדהובן.

במחצית הראשונה של עונת 2023/24, שיחק ורטסן בפ.ס.וו. איינדהובן, ערך 17 הופעות והבקיע בהן 3 שערים. בחלון ההעברות של ינואר 2024, עבר ורטסן לאוניון ברלין, שהתמודדה במאבקי תחתית בבונדסליגה. ורטסן ואוניון ברלין נשארו בבונדסליגה בסיום העונה. 

ב-3 בפברואר 2025 חתם ורטסן ברד בול זלצבורג לארבע וחצי שנים.

## קריירה בינלאומית
ורטסן היה חלק מסגל נבחרת בלגיה עד גיל 21.

## תארים
;פ.ס.וו. איינדהובן
* הגביע ההולנדי (1): 2021/2022
* מגן יוהאן קרויף (2): 2021/2022, 2022/2023

## קישורים חיצוניים

## הערות שוליים

קטגוריה:כדורגלנים בלגים
קטגוריה:חלוצי כדורגל בלגים
קטגוריה:כדורגלני פ.ס.וו. איינדהובן
קטגוריה:כדורגלני רויאל אוניון סן-ז'ילואז
קטגוריה:כדורגלני אוניון ברלין
קטגוריה:כדורגלני רד בול זלצבורג
קטגוריה:ספורטאים בלגים בהולנד
קטגוריה:ספורטאים בלגים בגרמניה
קטגוריה:בלגים שנולדו ב-2001
Ride (אלבום של לורן)

***Ride*** הוא אלבום האולפן השני של הזמרת השוודית לורן. את האלבום הוציאה לאור ב-24 בנובמבר 2017 חברת התקליטים BMG, כחמש שנים לאחר הוצאת אלבום הבכורה שלה, *[[Heal (אלבום של לורן)|Heal]]*. שלושה סינגלים פורסמו מתוכו: "", "Hate The Way I Love You" ו-"Ride".

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומים באנגלית
יהודה בן-כהן

**יהודה בן-כהן** (במקור עד 1906 **קוהן**-**כהן**, לאחר מכן שינה את שמו ל**ליפוֹט קונדור**, בהונגרית: **Kondor Lipót**; ידוע גם בשם **לאו קונדור**, לאחר עלייתו לישראל **יהודה בן-כהן**; בודפשט, 31 בדצמבר 1902 – אשדוד, 1976) היה פסנתרן ומלחין יהודי-הונגרי שעלה לישראל בשנת 1956.

## קורות חייו
ליפוט כהן נולד כבנם של לאיוש קונדור (קוהן-כהן) (1855–1929), בעל בית קפה, ושל ינקה הורצקי (1871–1947). הוא השלים את לימודיו באקדמיה למוזיקה ע"ש פרנץ ליסט בבודפשט, שם למד הלחנה אצל אלברט שיקלוש וזולטאן קודאי, ופסנתר אצל ארנולד סקיי וטיבאדר סאנטו. הוא קיבל את התואר ואת תעודת ההסמכה שלו ב-1921.

## קריירה
### עד עלייתו ארצה
הוא התחיל את הקונצרטים שלו ב-1925, ולאחר מכן הופיע ברדיו ההונגרי. שם, הוא ואשתו רוז'ה באלינט, נתנו קונצרטים לשני פסנתרים ועבדו גם כמלווים בפסנתר. הוא הקים להקה משלו שניגנה מוזיקת ריקודי ג'אז, איתה הופיע בהצלחה הן בהונגריה והן מחוצה לה. משנת 1929 השתתף ב"מופעי שני פסנתרים" עם טיבור פולגאר, שאיתו נגינת הג'אז שלו בשני פסנתרים הייתה תוכנית קבועה ברדיו.

בשנת 1931 הושלמה הקומדיה המוזיקלית שלו "טלה ירוק" (Zöld bárány) שהולחנה יחד עם יאנוש וסארי והוצגה על ידי התיאטרון ההונגרי. שנה לאחר מכן הושלם מחזה האגדות "גלימת הקסם" (Varázsköntös). היצירה התזמורתית שלו "הרפסודיה הצבעונית" (A Szines rapszódia) בוצעה ב-1935 על ידי התזמורת הסימפונית של בודפשט. במרץ 1936, הקומדיה "בתי ברחה" (Megszökött a leányom), שנכתבה (לִבְרִית) על ידי יוז'ף לנדייל וקַלְמַן קֶלֶמֶן, הולחנה על ידו, והועלתה בתיאטרון ככר בתלן. מאוחר יותר, בריאותו הרופפת אילצה אותו להפסיק להופיע, ולכן התמקד בהלחנה ובהוראה.

בתקופת השואה הוא התגורר עם אשתו ובתו יהודית, בבית המוגן על ידי שגרירות שוודיה. אולם בסוף 1944 הוא ובתו בת החמש עשרה נתפסו ברחוב והוצעדו לכיוון הגבול המערבי של הונגריה באחת מצעדות מוות בודפשט-הדיישהאלום (סתיו 1944). עם זאת, חברה נוצרייה שלהם, מריה דוברוביץ', עקבה אחריהם במכונית ושחררה אותם ליד גיור קרוב לגבול הונגריה-אוסטריה, החזירה אותם לבודפשט וכך ניצלו. על מעשה האמיץ הזה שלה, היא זכתה מאוחר יותר בתואר "חסיד אומות העולם".

אחרי מלחמת העולם השנייה, בין 1946 לבין 1949 לימד ב"מוזיקה הלאומית" (National Music) ולאחר מכן מ-1950 במחלקה לפסנתר של האקדמיה למוזיקה ע"ש פרנץ ליסט בבודפשט.

### אחרי עלייתו ארצה
הוא עלה לישראל בשנת 1956 ואימץ את השם העברי יהודה בן-כהן. בארץ עסק בהוראה ובהלחנת מוזיקה. בשנת 1965 הקים את הקונסרבטוריון באשדוד ולאחר מכן עבד כראש החוג לפסנתר בקונסרבטוריון תל אביב. בשנת 1969 זכתה רביעיית המיתרים שלו בפרס מטעם קרן ברימר בפילדלפיה כ"רביעיית המיתרים העברית" הטובה ביותר. יצירותיו כוללות בלט, אופרה מהאגדות, מוזיקה קאמרית, מספר שירים ויצירות מקהלה.

אשתו רוז'ה באלינט (1905–1967) הייתה מורה מוסמכת למוזיקה, לה נישא ב-22 באוגוסט 1929 בבודפשט.

## לקריאה נוספת
* ספר המוזיקה ההונגרית. עורך. אימרה מולנאר. בודפשט, אדן הוואש, 1936.
* Magyar életrajzi lexikon: כרך משלים (א–ז). (לקסיקון ביוגרפי הונגרי. עורכת ראשית אגנש קניירש. )

## קישורים חיצוניים

* ליפוט קונדור (באנגלית)

## הערות שוליים

קטגוריה:פסנתרנים יהודים הונגרים
קטגוריה:מלחינים יהודים הונגרים
קטגוריה:בוגרי האקדמיה למוזיקה ע"ש פרנץ ליסט
קטגוריה:יהדות בודפשט
קטגוריה:מורים למוזיקה בהונגריה
קטגוריה:בודפשט: אישים
קטגוריה:ישראלים ילידי הונגריה
קטגוריה:ניצולי השואה: הונגריה
קטגוריה:עולים בשנות ה-1950
קטגוריה:מורים למוזיקה בישראל
קטגוריה:ישראלים שנולדו ב-1902
קטגוריה:ישראלים שנפטרו ב-1976
איאן מאטסן

**איאן אית'ן מאטסן** (בהולנדית: **Ian Ethan Maatsen**; נולד ב-10 במרץ 2002 בפלארדינגן שבהולנד) הוא כדורגלן הולנדי המשחק בעמדת המגן השמאלי בקבוצת אסטון וילה מהפרמייר ליג ובנבחרת הולנד. 

## קריירת מועדונים
מאטסן גדל במחלקות הנוער של פיינורד, ספרטה רוטרדם, פ.ס.וו. איינדהובן וצ'לסי. ב-25 בספטמבר 2019 ערך את הופעת הבכורה שלו בקבוצה הבוגרת של צ'לסי, בניצחון 7-1 על גרימסבי טאון במסגרת הסיבוב השלישי של גביע הפוטבול ליג.

בהמשך הושאל מאטסן לקבוצות צ'רלטון את'לטיק מהפוטבול ליג הראשונה, וקובנטרי סיטי וברנלי מהפוטבול ליג צ'מפיונשיפ. עם ברנלי העפיל לפרמייר ליג.

## קריירה בינלאומית
מאטסן הוא חלק מסגל נבחרת הולנד עד גיל 21. נכלל בסגל הנבחרת לטורניר אליפות אירופה עד גיל 21 לשנת 2023. במאי 2024 נכלל מאטסן בסגל המורחב של נבחרת הולנד שכלל 30 שחקנים ליורו 2024. אך נופה כאשר פורסם הסגל הסופי שצומצם ל-26 שחקנים. עם זאת, בעקבות פציעתו של פרנקי דה יונג, ב-11 ביוני 2024 זומן מאטסן לסגל הסופי.

## קישורים חיצוניים

## הערות שוליים

קטגוריה:כדורגלנים הולנדים
קטגוריה:מגני כדורגל הולנדים
קטגוריה:כדורגלני צ'לסי
קטגוריה:כדורגלני צ'רלטון את'לטיק
קטגוריה:כדורגלני קובנטרי סיטי
קטגוריה:כדורגלני ברנלי
קטגוריה:כדורגלני בורוסיה דורטמונד
קטגוריה:כדורגלני אסטון וילה·
קטגוריה:הולנדים שנולדו ב-2002
קטגוריה:כדורגלני נבחרת הולנד
מיליון מנהוף

**מיליון מנהוף** (בהולנדית: **Million Manhoef**; נולד ב-3 בינואר 2002 בבימסטר שבהולנד) הוא כדורגלן הולנדי המשחק בעמדת קשר הכנף בקבוצת סטוק סיטי מצ'מפיונשיפ.

## קריירת מועדונים
מנהוף גדל במחלקת הנוער של ויטסה ארנהם. בשנת 2020 החל לשחק בקבוצה הבוגרת של המועדון במסגרת ליגת העל ההולנדית.

ב-1 בפברואר 2024 חתם בסטוק סיטי מהצ'מפיונשיפ לשלוש וחצי שנים. ב-10 בפברואר ערך את הופעתו הבכורה בהפסד 3-1 לבלקברן רוברס. 

## קריירה בינלאומית
מנהוף הוא חלק מסגל נבחרת הולנד עד גיל 21. נכלל בסגל הנבחרת לטורניר אליפות אירופה עד גיל 21 לשנת 2023.

## קישורים חיצוניים

## הערות שוליים

קטגוריה:כדורגלנים הולנדים
קטגוריה:קשרי כדורגל הולנדים
קטגוריה:כדורגלני ויטסה ארנהם
קטגוריה:כדורגלני סטוק סיטי
קטגוריה:ספורטאים הולנדים באנגליה
קטגוריה:הולנדים שנולדו ב-2002
מרמיטת טרבגן

**מרמיטת טרבגן** או **מרמיטה מונגולית** (שם מדעי: *Marmota sibirica*) היא מין של מכרסם מסוג מרמיטה החיה בטבע בסין (במונגוליה הפנימית ובחיילונגג'יאנג), צפון ומערב מונגוליה וברוסיה (בדרום-מערב סיביר, טובה ובעבר הבאיקל). היא מצויה גם בהרי אלטאי לצד המין מרמיטה אפורה. מרמיטה זו מצויה בטבע בסכנת הכחדה לפי הרשימה האדומה של IUCN.
## מאפיינים
מרמיטה זו בעלת מבנה עגלגל ואורכה מגיע ל-50 עד 60 ס"מ ולמשקל 6 עד 8 ק"ג בקירוב. היא בעלת פרווה עבה בצבע חום-אפרפר עד חום-אדמדם שהופך לעז יותר באביב ודוהה במשך החורף. המרמיטה בעלת לסתות גדולות, המהוות הבדל בין הזכרים לנקבות כשלראשונים לסת תחתונה גדולה יותר.

המרמיטות פעילות במשך האביב באזורי הרים גבוהים ממוזגים ויערות בסביבתם והם מתרבים כל שנתיים באזור אפריל. הם ממליטים מתחת לאדמה בין 4 ל-6 גורים ולעיתים גם 8. הגמילה מאמם נמשכת בין 28 ל-46 ימים.

המרמיטות מכרסמות עשבים שונים ולעיתים גם פירות בשלים. הם נטרפים בידי סמוריים, עופות דורסים שונים וזאבים. כמו כן הם ניצודים בידי האדם למאכל ברחבי סין ומונגוליה, דבר שהביא אותם לסכנת הכחדה. בנוסף הם מפיצות מחלת דבר מסוכנת למי שאוכל אותה.

## [[תת-מין|תת-מינים]]
* *M. s. sibirica*
* *M. s. caliginosus*

## קישורים חיצוניים

## הערות שוליים

קטגוריה:סנאיי קרקע
קטגוריה:מונגוליה: יונקים
קטגוריה:סיביר: יונקים
רוסופיליה

ממוזער|גרפיטי בבלגרד: ״רוסים וסרבים אחים לנצח״.
**רוסופיליה** (Russophilia) היא הבעת אהבה וחיבה כלפי המטבח הרוסי, הספרות הרוסית, הממשל של רוסיה, ההיסטוריה הרוסית, העם הרוסי ורוסיה בכלל, המפגין כביכול את הלאומיות הרוסית למרות שאינו רוסי אתני או אזרח רוסי. המונח היה בעיקר בשימוש במאה ה-19 ונקשר לרוב ללאומיות הכלל-סלאבית, מאז שהאימפריה הרוסית וסרביה היו למדינות הסלאביות הריבוניות היחידות בזמן אביב העמים.

בתקופת המלחמה הקרה, התנועה הקומוניסטית בפינלנד הייתה פעילה מאוד ובהלסינקי חיה קהילה רוסית גדולה יחסית.

רוסיה פופולרית מאוד בסרביה, גם אחרי הפלישה הרוסית לאוקראינה, תנועת הפטרול העממי הסרבית ארגנה מפגן תמיכה ברוסיה. בשל האמונה, התרבות והמורשת הסלבית, הסרבים רואים ברוסים אומה אחות. גם במונטנגרו השכנה התקיים מפגן תמיכה ברוסיה.

במשך שנים רבות, במזרח ובדרום אוקראינה היה יחס חיובי כלפי רוסיה ותרבותה. מרבית תושבי האזורים הללו דוברי רוסית ולמשך תקופה קצרה, לאחר מהפכת 2004, התקיימו יחסי ידידות בין אוקראינה לרוסיה בשנים 2010–2013. בעקבות אירועי יברומאידן היחס הפך לשלילי יותר. ישנם יחסי קרבה בין רוסיה לבין המשטר בבלארוס בראשות אלכסנדר לוקשנקו, אך לא ידועה מידת האהדה כלפי רוסיה בקרב אזרחי המדינה.
ֶ
במדינות אסיה יש יחס אוהד יחסית כלפי רוסיה, בייחוד במדינות ערב ובמדינות בעלות משטר קומוניסטי כמו הרפובליקה העממית של סין ובווייטנאם. כך גם באפריקה.
## ראו גם
*פוטיניזם
*סלאבופיליה
*האיחוד הכלכלי האירואסייתי
*המדינה המאוחדת
*גרמנופיליה
*פרנקופיליה
*אירוסקפטיות
*צבעי הלאומיות הכלל-סלאבית
## קישורים חיצוניים

## הערות שוליים

קטגוריה:הערצת תרבויות זרות
קטגוריה:רוסיה: תרבות
רוסופוביה

ממוזער|איור מהמגזין הסאטירי "Puck", 1903.
**רוסופוביה** או "רגשות אנטי-רוסיים" (באנגלית: **Anti-Russian sentiment** ,**Russophobia** ,**Anti-Russian**) הוא מונח המתייחס למגוון רחב של רגשות שליליים, חוסר אהדה, פחד, סלידה, לעג או דעות קדומות כלפי רוסיה, רוסים, השפה, תרבות או המורשת הרוסית.

לתופעה שורשים עמוקים עוד בתקופת המאה ה-14 וכיבושי הקווקז של המאות הבאות והתחזקה במיוחד בתקופת לאחר עלייתו של ולדימיר פוטין לשלטון, בייחוד בתגובה למדיניות החוץ הכוחנית שלו ומלחמותיו בצ'צ'ניה, גאורגיה ובאוקראינה. המונח הוא היפוך למונח רוסופיליה, המסמל חיבה לכל דבר רוסי.

## היסטוריה
המונח נולד ב, בעיתונות הגרמנית ובייחוד בעיתונים נירנברגר צייטונג (1837) וב"פרנקפורטר אובר-אמטס צייטונג" והופיע לאחר מכן בדפוסים שונים. התופעה התחזקה לאחר ניצחונה של רוסיה במלחמות נגד נפוליאון ב-1815.

היחס השלילי כלפי רוסיה בולט בעיקר בפולין, במדינות הבלטיות ובארצות שבהן רוסיה שלטה והייתה תוקפנית כלפיהן. במדינות אלה גבר היחס השלילי כלפי כל מה שקשור לרוסיה.

באוקראינה הדבר בולט במיוחד, בעיקר בעקבות סיפוח חצי האי קרים לרוסיה, אך ביתר שאת לאחר מלחמת אוקראינה–רוסיה. כל, שונו שמותיהם של רחובות רבים שנקראו על שם אישים רוסיים. ספרים ברוסית נאסרו ופסלים שהוצבו לכבוד סופרים ואישים, כמו פסל פושקין ופסל יקטרינה באודסה, נהרסו.

כיום, רגשות אנטי-רוסיים התפשטו ברחבי העולם ובמרבית מדינות המערב, היחס כלפי רוסיה הוא שלילי.

## ראו גם

*רגשות אנטי-גרמניים
*רוסופיליה
*יחסי ישראל–רוסיה

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:רוסיה
קטגוריה:גזענות
קטגוריה:אנטי מלחמה
קטגוריה:אנטי-לאומיות
עטאללה סאלחי

**עטאללה סאלחי** (בפרסית: **عطاءالله صالحی**; נולד ב-9 במרץ 1950) היה המפקד העליון השלישי של צבא הרפובליקה האסלאמית של איראן, בין השנים מ-2005 עד 2017. בשנת 1971 הוא סיים את האקדמיה הצבאית של הצבא האיראני, בדרגת סגן-משנה בחיל התותחנים של כוחות היבשה של הצבא האירני וזאת עוד לפני המהפכה האסלאמית.

כמפקד העליון של הצבא, החזיק בסמכות המבצעית הישירה על מפקדי כוחות היבשה, חיל האוויר, הצי וההגנה האווירית של הצבא האיראני, והיה חבר במועצה העליונה לביטחון לאומי של איראן.

## מציטוטיו
* האויב יצא מדעתו, בהתחשב בהיסטוריה של האויב המטורף, עלינו להיות מוכנים תמיד.
* האומה האיראנית תדע שאנו נייצר את המשחתת הגדולה ביותר ואת הצוללות המתקדמות ביותר באזור. ייצור המוני של מטוסי קרב, שדגימותיהם נחשפו בשנה שעברה (2008). תוכניות לייצור כלי שיט וצוללות יהיו על סדר היום שלנו בשנה החדשה (האירנית) (החלה ב-20 במרץ).
* ישראל לעולם לא תוכל להפוך את האיום שלה למבצעי.

## ראו גם
* מלחמת איראן–עיראק

## קישורים חיצוניים

* 
* 
* 
* 
* אודות עטאללה סאלחי באתר alchetron
* 

## הערות שוליים

קטגוריה:איראן: צבא וביטחון
קטגוריה:הכוחות המזוינים של איראן
קטגוריה:הרפובליקה האסלאמית של איראן: היסטוריה
קטגוריה:איראנים שנולדו ב-1950
קוינטן טימבר

**קוינטן ראיין קריספיטו טימבר** (בהולנדית: **Quinten Ryan Crispito Timber**; נולד ב-17 ביוני 2001 באוטרכט שבהולנד) הוא כדורגלן הולנדי המשחק בעמדת הקשר בקבוצת מרסיי מליגת העל הצרפתית ובנבחרת הולנד.

## קריירת מועדונים
טימבר גדל במחלקות הנוער של DVSU, פיינורד ואייאקס. בשנת 2018 החל לשחק בקבוצת המילואים של אייאקס.

ב-5 במאי 2021 חתם טימבר על חוזה לשלוש שנים באוטרכט מליגת העל ההולנדית. ב-15 באוגוסט ערך את הופעת הבכורה שלו במועדון, בניצחון 4-0 על ספרטה רוטרדם במסגרת המחזור הראשון בליגה לעונת 2021/2022. ב-17 באוקטובר הבקיע את שער הבכורה שלו במועדון, בהפסד 5-1 לא.ז. אלקמאר במסגרת המחזור התשיעי בליגה. הוא שיחק במועדון במשך עונה אחת, בה ערך 33 הופעות ליגה והבקיע שני שערים.

ב-28 ביולי 2022 חתם טימבר על חוזה לארבע שנים בפיינורד מליגת העל ההולנדית. ב-7 באוגוסט ערך את הופעת הבכורה שלו במועדון, בניצחון 5-2 על ויטסה ארנהם במסגרת המחזור הראשון בליגה לעונת 2022/2023. ב-27 באוגוסט הבקיע את שער הבכורה שלו במועדון, בניצחון 4-0 על אמן במסגרת המחזור הרביעי בליגה. בעונתו הראשונה במועדון זכה עם פיינורד באליפות הולנד, וערך 24 הופעות ליגה, בהן הבקיע שני שערים.

ב-23 בינואר 2026 חתם טימבר באולימפיק מרסיי מהליג 1.

## קריירה בינלאומית
טימבר הוא חלק מסגל נבחרת הולנד עד גיל 21. נכלל בסגל הנבחרת לטורניר אליפות אירופה עד גיל 21 לשנת 2023. ב-26 במרץ 2024 ערך את הופעתו הבכורה בנבחרת הבוגרת נגד  במשחק ידידות.

## חיים אישיים
אחיו התאום הוא כדורגלן נבחרת הולנד וארסנל יוריאן טימבר, ואח נוסף שלו הוא כדורגלן נבחרת קוראסאו ואוטרכט דילן טימבר .

## תארים
;פיינורד
* אליפות הולנד (1): 2022/2023

;נבחרת הולנד עד גיל 17
* אליפות אירופה עד גיל 17 (1): 2018

## קישורים חיצוניים

## הערות שוליים

קטגוריה:כדורגלנים הולנדים
קטגוריה:קשרי כדורגל הולנדים
קטגוריה:אוטרכט: כדורגלנים
קטגוריה:כדורגלני אייאקס
קטגוריה:כדורגלני אוטרכט
קטגוריה:כדורגלני פיינורד
קטגוריה:כדורגלני אולימפיק מרסיי
קטגוריה:כדורגלני נבחרת הולנד
קטגוריה:הולנדים שנולדו ב-2001
אלאיס טפסן

**אלאיס טפסן** (בהולנדית: **Elayis Tavşan**; נולד ב-30 באפריל 2001 ברוטרדם שבהולנד) הוא כדורגלן הולנדי המשחק בעמדת קשר הכנף בקבוצת סמסונספור מהליגצ העל הטורקית.

## קריירת מועדונים
טפסן גדל במחלקת הנוער של ספרטה רוטרדם. הוא החל את הקריירה המקצוענית שלו בקבוצות ספרטה רוטרדם, טלסטאר ספורטקלאב וניימכן במסגרת ליגת המשנה ההולנדית. בעונת 2021/2022 החל לשחק עם ניימכן בליגת העל ההולנדית.
ב-23 בינואר 2024 חתם בהלאס ורונה, 5 ימים לאחר מכן עלה להופעת הבכורה שלו בסרייה א' שעלה כמחליף בתיקו 1-1 נגד פרוזינונה. ב-30 באוגוסט 2024 הושאל לצ’זנה עד לסוף העונה.

## קריירה בינלאומית
טפסן הוא חלק מסגל נבחרת הולנד עד גיל 21. נכלל בסגל הנבחרת לטורניר אליפות אירופה עד גיל 21 לשנת 2023.

## תארים
;נבחרת הולנד עד גיל 17
* אליפות אירופה עד גיל 17 (1): 2018

## קישורים חיצוניים

## הערות שוליים

קטגוריה:כדורגלנים הולנדים
קטגוריה:קשרי כדורגל הולנדים
קטגוריה:כדורגלני ספרטה רוטרדם
קטגוריה:כדורגלני טלסטאר ספורטקלאב
קטגוריה:כדורגלני ניימכן
קטגוריה:כדורגלני הלאס ורונה
קטגוריה:כדורגלני צ'זנה
קטגוריה:כדורגלני סמסונספור
קטגוריה:ספורטאים הולנדים באיטליה
קטגוריה:כדורגלני רג'יאנה
קטגוריה:הולנדים שנולדו ב-2001
קילינדשי הרטמן

**קילינדשי הרטמן** (בהולנדית: **Quilindschy Hartman**; נולד ב-14 בנובמבר 2001 בזווינדרכט שבהולנד) הוא כדורגלן הולנדי המשחק בעמדת המגן השמאלי בקבוצת ברנלי ובנבחרת הולנד.

## קריירת מועדונים
הרטמן גדל במחלקות הנוער של VVGZ, אקסלסיור רוטרדם ופיינורד. ב-21 באוגוסט 2022 ערך את הופעת הבכורה שלו בקבוצה הבוגרת של פיינורד, בניצחון 1-0 על ואלבייק במסגרת המחזור השלישי בליגת העל ההולנדית לעונת 2022/2023. ב-10 בנובמבר הבקיע את שער הבכורה שלו במועדון, בניצחון 1-0 על קמבור במסגרת המחזור ה-12 בליגה.

ב-26 ביוני 2025 חתם הרטמן על חוזה ל-4 שנים בברנלי מהפרמייר ליג.

## קריירה בינלאומית
הרטמן הוא חלק מסגל נבחרת הולנד עד גיל 21. נכלל בסגל הנבחרת לטורניר אליפות אירופה עד גיל 21 לשנת 2023. במרץ 2023 זומן לראשונה לנבחרת הבוגרת לקראת משחקי מוקדמות היורו נגד  ו. באוקטובר ערך את הופעתו הבכורה בהפסד 2-1 ל בו כבש שער.

## תארים
;פיינורד
* אליפות הולנד (1): 2022/2023

## קישורים חיצוניים

## הערות שוליים

קטגוריה:כדורגלנים הולנדים
קטגוריה:מגני כדורגל הולנדים
קטגוריה:כדורגלני פיינורד
קטגוריה:כדורגלני ברנלי
קטגוריה:כדורגלני נבחרת הולנד
קטגוריה:הולנדים שנולדו ב-2001
גייב וינסנט

**גבריאל נאמדי "גייב" וינסנט** (באנגלית: **Gabriel Nnamdi "Gabe" Vincent**; נולד ב-14 ביוני 1996) הוא כדורסלן אמריקאי-ניגרי המשחק בעמדת הרכז בקבוצת לוס אנג'לס לייקרס מליגת ה-NBA.

## קריירת מכללות
בין השנים 2014–2018 שיחק וינסנט באוניברסיטת קליפורניה בסנטה ברברה. בארבע עונות העמיד ממוצעים של 12.8 נקודות, 2.7 ריבאונדים ו-2.5 אסיסטים למשחק.

## קריירת NBA

### סטוקטון קינגס
בשנת 2018 לא נבחר כלל בדראפט ה-NBA, והצטרף לסטוקטון קינגס מליגת הפיתוח של ה-NBA. בשתי עונות בליגת הפיתוח העמיד וינסנט ממוצעים של 15.3 נקודות, 2.7 ריבאונדים ו-2.4 אסיסטים למשחק.

### מיאמי היט
בשנת 2020 חתם על חוזה כפול במיאמי היט, ושנה לאחר מכן חתם בקבוצה על חוזה רגיל. בפברואר 2023 החליף את קייל לאורי בתפקיד הרכז הפותח הקבוע של הקבוצה.

### לוס אנג'לס לייקרס
ב-6 ביולי 2023, חתם וינסנט עם הלוס אנג'לס לייקרס.

### NBPA

ב-17 בפברואר 2025, נבחר וינסנט על ידי מועצת השחקנים הלאומית של איגוד שחקני הכדורסל לתפקיד סגן נשיא בוועד הפועל של ארגון שחקני ה-NBA.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:כדורסלנים אמריקאים
קטגוריה:כדורסלנים ניגרים
קטגוריה:כדורסלנים אפרו-אמריקאים
קטגוריה:שחקני NBA שלא נבחרו בדראפט
קטגוריה:כדורסלני מיאמי היט
קטגוריה:כדורסלני לוס אנג'לס לייקרס
קטגוריה:קליפורניה: כדורסלנים
קטגוריה:אמריקאים שנולדו ב-1996
דניס מאסינה

**דניס יוקי מקאבו מאסינה** (בסוואזי: **Dennis Yuki Mcebo Masina**; נולד ב-29 במאי 1982) הוא כדורגלן עבר אסוואטיני ששיחק בעמדת הקשר.

## קריירה
מאסינה התחיל את הקריירה שלו בקבוצת הכדורגל מאנזיני וונדררס עמה זכה באליפות בעונת . בגיל 18 הצטרף לבוש באקס מליגת העל של דרום אפריקה במדיה שיחק שנתיים.

ביולי  יצא למבחנים בפיינורד ההולנדית, בסיומן לא חתם במועדון. זמן קצר לאחר מכן, חתם בסופרספורט יונייטד. לאחר עונה אחת במועדון, נבחן בטוטנהאם הוטספר האנגלית אך לבסוף חתם בפיינורד.

אולם כעבור זמן קצר שוחרר מהמועדון וחתם באאנדרכט אאלסט הבלגית במדיה כבש 5 שערים ב-23 משחקים. בסיום העונה ירדה אאנדרכט לליגה השלישית ומאסינה חתם במכלן במדיה שיחק עונה אחת בסיומה חזר לסופרספורט יונייטד הדרום אפריקאית. היה שותף לשתי האליפויות של המועדון בעונות  ו-.

בהמשך הקריירה שיחק באורלנדו פירטס, מפומלנגה בלאק אייסס ומבומבלה יונייטד.

ב-5 בספטמבר 1999 מאסינה ערך את הופעת הבכורה שלו בנבחרת סוואזילנד בניצחון 1-3 נגד , בה גם הבקיע את שער הבכורה שלו בנבחרת. מאסינה רשם 42 הופעות בנבחרת וכבש שני שערים.

## תארים
; מאנזיני וונדררס
*ליגת העל של אסוואטיני: 

; סופרספורט יונייטד
*ליגת העל של דרום אפריקה: , 

## קישורים חיצוניים

קטגוריה:כדורגלנים אסוואטינים
קטגוריה:קשרי כדורגל
קטגוריה:כדורגלני אאנדראכט אאלסט
קטגוריה:כדורגלני מכלן
קטגוריה:כדורגלני סופרספורט יונייטד
קטגוריה:כדורגלני אורלנדו פירטס
קטגוריה:ילידי 1982
פיליפ סנדלר

**פיליפ סנדלר** (בהולנדית: **Philippe Sandler**; נולד ב-10 בפברואר 1997 באמסטרדם שבהולנד) הוא כדורגלן הולנדי המשחק בעמדת הבלם בקבוצת ניימכן מליגת העל ההולנדית.

## קריירת מועדונים
סנדלר גדל במחלקת הנוער של אייאקס. הוא החל את הקריירה המקצוענית שלו בקבוצת זוולה מליגת העל ההולנדית, במדיה ערך 30 הופעות ליגה.

בשנת 2018 חתם סנדלר במנצ'סטר סיטי מהפרמייר ליג, ממנה הושאל לאנדרלכט מליגת העל הבלגית ולטרואה מליגת העל הצרפתית.

ב-1 בפברואר 2022 חתם סנדלר עד לתום עונת 2021/2022 בפיינורד מליגת העל ההולנדית. הוא ערך שתי הופעות ליגה במדי המועדון.

ב-11 באוגוסט 2022 חתם סנדלר בניימכן מליגת העל ההולנדית.

## קישורים חיצוניים

קטגוריה:כדורגלנים הולנדים
קטגוריה:כדורגלנים יהודים
קטגוריה:בלמי כדורגל הולנדים
קטגוריה:בלמי כדורגל יהודים
קטגוריה:ספורטאים יהודים הולנדים
קטגוריה:אמסטרדם: כדורגלנים
קטגוריה:כדורגלני זוולה
קטגוריה:כדורגלני מנצ'סטר סיטי
קטגוריה:כדורגלני אנדרלכט
קטגוריה:כדורגלני טרואה
קטגוריה:כדורגלני פיינורד
קטגוריה:כדורגלני ניימכן
קטגוריה:ספורטאים הולנדים באנגליה
קטגוריה:ספורטאים הולנדים בבלגיה
קטגוריה:ספורטאים הולנדים בצרפת
קטגוריה:הולנדים שנולדו ב-1997
מוגמע א-תחריר

**מוגמע א-תחריר** או **המוֹגַמַע** (בערבית: **مجمع التحرير**, בתרגום חופשי: "מתחם השחרור") הוא בניין ממשלתי בקהיר שבמצרים. המוגמע היה תוצאה של סדרה של תוכניות אב לכיכר איסמעאיליה (כיום כיכר תחריר), שבעבר שימשה על ידי הבריטים לצריפים צבאיים. בשנת 1945, כאשר המלך פארוק הורה להרוס את הצריפים עם יציאת החיילים הבריטים מהאזור, נוצרה שורה של הצעות לתכנון עירוני. הרעיון לבניין ממשלתי אדמיניסטרטיבי מרוכז, "הכל באחד", עלה מהתוכניות של 1945. הבנייה החלה ב-1946, והסתיימה ב-1949. סגנון הבניין משקף מודרניזם טיפוסי של שנות ה-40, וניתן למצוא בנייני ממשלה באותו סגנון בבפאלו, ניו יורק (בניין העירייה), ובפריז. בניגוד לאמונה הרווחת, אין אסוציאציה או השראה סובייטית, והבניין לא נבנה על ידי ממשלתו של הנשיא השני של מצרים, גמאל עבד אל נאצר. ואכן, נאצר הפך למנהיג מצרים רק בנובמבר 1954, מספר שנים לאחר השלמת הבניין.

המוגמע ממוקם במרכז העיר קהיר, מדרום לכיכר תחריר, שהייתה בזמנו "כיכר השחרור" החדשה.

## תפקוד
המוגמע הוא בניין ממשלתי אדמיניסטרטיבי, שבו כל העבודות המשרדיות נעשות על ידי סוכנויות ממשלתיות. למשל, אפשר להגיע לשם כדי לטפל במסמכים, להוציא רישיון נהיגה או לקבל ויזה. הגורמים הממשלתיים הממוקמים בבניין כוללים את משרדי חקירות העלמת מס, ארגון כיבוי האש ומשרדי הדרכונים. הבניין בן 14 הקומות הוא מקום העבודה של 18,000–30,000 עובדי ציבור מצרים.

## מבנה וארכיטקטורה
הבניין תוכנן על ידי האדריכל המצרי מוחמד כמאל איסמעיל, שתכנן גם את בניין בית המשפט העליון במצרים, ותכנן את הרחבת המסגד הגדול של מכה ואת מסגד הנביא בסעודיה. הבניין נבנה בסגנון אדריכלי מודרני, עם מעט תשומת לב לעיטור של החזית, והתמקדות רבה יותר בפרקטיות שלו, שכן הבניין תוכנן להכיל - בזמנו - כארבעת אלפים עובדים.

## מוגמע א-תחריר בקולנוע
המוגמע הופיע במספר סרטים מצריים, המפורסם שבהם הוא הטרור והקבב, קומדיה שבה הבירוקרטיה של הבניין מתסכלת אזרח מצרי עד כדי כך שהוא תופס בטעות אקדח של שומר, ממשיך לקחת הבניין כבן ערובה, והוא מתויג כמחבל. הסרט משתמש במוגמע ובביורוקרטיה הבלתי נסבלת כמטאפורה לכל מה שלא בסדר בחברה המצרית.

## מוגמע א-תחריר היום
ממוזער|250x250 פיקסלים| מוגמע א-תחריר בלילה
בשנת 2005, הממשלה ציינה שיש לה תוכניות להעביר את מבני המינהל והמחלקות הממשלתיות מהמיקומים הנוכחיים שלהם באזור מרכז העיר וסביבתה למקום אחר. ב-2016 הכריזה הממשלה על תוכניתה לצמצם את העומס באזור דאונטאון קהיר, תוכנית המתמקדת בעיקר במוגמע, שלפי ההערכות יצר ותרם לכמות העצומה של העומס בכיכר תחריר. משרדי המנהלה בתוך הבניין אמורים להתרוקן ולעבור למקום אחר מחוץ למרכז העיר, אך בעוד שהממשלה קבעה את מועד פינוי הבניין באמצע שנת 2017, המועד האחרון חלף ועבר.

צעדים לקראת המעבר בסופו של דבר מהבניין נעשו לבסוף באמצע 2019, כאשר מינהל הדרכונים, ההגירה והלאום, שתפס 215 משרדים בקומה הראשונה והשנייה, ונהג למשוך יותר מ-%75 מהאזרחים שהולכים למוגמע, הועבר למתחם החדש שלו באל-עבאסיה. כמו כן, פונו 140 משרדים המזוהים עם המשרד לסולידריות חברתית ששימשו בעבר את הקומה החמישית בבניין.

## במהלך המהפכה המצרית של 2011
במהלך המהפכה ב-2011, המוגמע נסגר בגלל ה"ישיבה" בכיכר תחריר. ישיבה שנייה כזו בכיכר תחריר, שהחלה ב-8 ביולי 2011, כללה גם היא חסימה של המוגמע.

## קישורים חיצוניים

## הערות שוליים

קטגוריה:קהיר: מבנים
מינוטאור (סדרת משגרים)

**מינוטאור** (באנגלית: **Minotaur**) היא סדרת  משגרים אמריקאים, שפותחה מהטילים הבליסטים הבין-יבשתים LGM-30 מיניטמן ו-LGM-118 Peacekeeper. השיגור הראשון בוצע בשנת 1994. הסבה בוצע בנורת'רופ גראמן בהתאם לחוזה עם חיל האוויר של ארצות הברית. בסך הכול פותחו 5 דגמים לשיגור לוויינים לטיסה תת-מסלולית, מסלול לווייני נמוך ו-מסלול מעבר למסלול גאוסטציונרי. מספר שלבים משתנה בהתאם לדגם.

## היסטוריה
הדגם הראשון בסדרה יצאה בשם "טאורוס". הוא פותח על בסיס טיל LGM-118 Peacekeeper. המשגר כולל 4 שלבים. לאחר השיגור הראשון בשנת 1994 היו מספר שיגורים כושלים ומשגר עבר מיתוג מחדש תחת שם "מינוטאור סי". זה הדגם היחיד שניתן לשימוש לשיגורים מסחריים. המשגר יכול להביא מטען במשקל 1,458 ק"ג למסלול לווייני נמוך או כ-1,000 ק"ג למסלול מסונכרן-שמש.

שיגורי "מינוטאור 1" החלו בשנת 2000. דגם זה פותח מטיל LGM-30 מיניטמן. השיגורים מבוצעים מבסיס חיל האוויר ונדנברג ונמל החלל האזורי המרכז-אטלנטי בווירג'יניה. המשגר יכול להביא מטען במשקל 580 ק"ג למסלול לווייני נמוך. בסך הכול בוצעו 12 שיגורים.

שיגורי "מינוטאור 2" החלו בשנת 2000. דגם זה פותח מטיל LGM-118 Peacekeeper. השיגורים מבוצעים ממספר אתרים. המשגר יכול להביא מטען במשקל 1,735 ק"ג לטיסה תת-מסלולית. בסך הכול בוצעו 6 שיגורים.

פיתוח "מינוטאור 3" לא הסתיים. דגם זה פותח מטיל LGM-30 מיניטמן. השיגורים מתוכננים להתבצע מבסיס חיל האוויר ונדנברג. המשגר יכול להביא מטען במשקל 3,000 ק"ג לטיסה תת-מסלולית. הוחלט להפסיק את הפיתוח ולנצל לשיגוים תת-מסלוללים גרסת "מינוטאור 4 קל".

שיגורי "מינוטאור 4" החלו בשנת 2010. דגם זה פותח מטיל LGM-118 Peacekeeper. השיגורים מבוצעים מבסיס חיל האוויר ונדנברג ונמל החלל הפסיפי - אלסקה. המשגר יכול להביא מטען במשקל 400 ק"ג לטיסה תת-מסלולית.

שיגור "מינוטאור 5" בוצע בשנת 2013. דגם זה פותח על בסיס משגר "מינוטאור 4" תוך הוספת שלב רביעי. השיגור בוצע מנמל החלל האזורי המרכז-אטלנטי עם לוויין LADEE. המשגר יכול להביא מטען במשקל 342 ק"ג לתמרון מעבר ירחי.

## קישורים חיצוניים

* תיאור המשגר
* תיור מאתר היצרן
* רשימת שיגורים מינוטאור 1
* רשימת שיגורים מינוטאור 4

קטגוריה:משגרים אמריקאיים
PaLM

**PaLM** (**Pathways Language Model**) הוא מודל שפה גדול המבוסס על טרנספורמר של 540 מיליארד פרמטרים שפותח על ידי Google AI.

החוקרים הכשירו גם גרסאות קטנות יותר של PaLM, בהם 8 ו-62 מיליארד מודלים פרמטרים, כדי לבדוק את ההשפעות של קנה המידה של המודל.

PaLM מסוגל לבצע מגוון רחב של משימות, כולל חשיבה רגילה , חשיבה אריתמטית, הסבר בדיחות, יצירת קוד ותרגום. בשילוב עם הנחיה של פרומפטים, PaLM השיגה ביצועים טובים יותר באופן משמעותי על מערכי נתונים הדורשים חשיבה של מספר שלבים, כגון בעיות מילים ושאלות מבוססות לוגיקה.

הדגם הוכרז לראשונה באפריל 2022 ונשאר פרטי עד מרץ 2023, אז השיקה גוגל API עבור PaLM ועוד כמה טכנולוגיות. ה-API זמין תחילה למספר מצומצם של מפתחים שמצטרפים לרשימת המתנה לפני פתיחתו לציבור.

גוגל ו-DeepMind פיתחו גרסה של PaLM 540B בשם **Med-PaLM** המכווננת ומאומנת על נתונים רפואיים ועולה על דגמים קודמים במדדי תשובות לשאלות רפואיות.

Med-PaLM הייתה הראשונה שהשיגה ציון עובר בשאלות רישוי רפואי בארצות הברית, ובנוסף לענות בצורה מדויקת הן על שאלות מרובות והן על שאלות פתוחות, היא גם מספקת נימוקים ומסוגלת להעריך את התשובות שלה.

במאי 2023, גוגל הכריזה על PaLM 2 באירוע המרכזי השנתי של Google I/O. הדיווח העדכני הוא כי PaLM 2 הוא דגם של 340 מיליארד פרמטרים שאומן על 3.6 טריליון פריטי מידע.

## אימון
PaLM מאומן מראש על מאגר מידע איכותי של 780 מיליארד פריטי מידע הכוללים משימות שונות של שפה טבעית ומקרי שימוש. מערך נתונים זה כולל דפי אינטרנט מסוננים, ספרים, מאמרי ויקיפדיה, מאמרי חדשות, קוד מקור המתקבל ממאגרי קוד פתוח ב-GitHub ושיחות מדיה חברתית. הוא מבוסס על מערך הנתונים המשמש לאימון מודל LaMDA של גוגל. החלק של השיחות מהמדיה החברתית במערך הנתונים מהווה 50% מהמאגר, מה שסייע למודל לשפר וללמוד יכולות שיחה טובות.

## ראו גם
* מודל שפה גדול

## קישורים חיצוניים
* 

## הערות שוליים

קטגוריה:גוגל: תוכנה
קטגוריה:מודלי שפה גדולים
קטגוריה:בינה מלאכותית יוצרת
עלי ג'רושי

**עלי ג'רושי** (1965 – 13 בינואר 2023) היה בורר ב, שהשתייך למשפחת הפשע הערבית ג'רושי משכונת ג'ואריש שברמלה.

## ביוגרפיה
ג'רושי היה מוכר בעולם הפשע הישראלי, וזכה לתואר "הבורר", מפני שנהג לערוך בוררויות בין עבריינים שונים, יהודים וערבים. בראיון לאמנון לוי, במסגרת התכנית פנים אמיתיות, סיפר ג'רושי כי הוא נוהג לערוך את הבוררויות תחת עץ בחצרו, אותו כינה "עץ הצדק", ואף העביר הליך בוררות בין שני קבלנים בשידור חי. כינוי נוסף שלו היה "סדאם חוסיין" והוא אף קרא לשני ילדיו עודאי וקוסאי, על שמם של עודאי וקוסאי, בניו של הרודן העיראקי. בנו, עודאי, נשפט לעונש של 9 שנות מאסר בגין ניסיון רצח של דייג מיפו, ובנו קוסאי ריצה שמונת חודשי מאסר בשל תקיפה של קבלן ושל ילדיו ברמת גן.

## חיסולו
לאחר שכבר שרד ניסיון התנקשות בעבר, סמוך לשעה 04:30 בבוקר של יום שישי, 13 בינואר 2023, נורה ג'רושי למוות בעת ששטף את מדרגות המסגד הסמוך לביתו. בסמוך אליו נמצא, ירוי למוות, כלבהּ של המשפחה. על פי החשד, מכונית ובה שני רעולי פנים עצרה ליד ג'רושי, אחד מהיושבים בה יצא וירה בג'רושי, וידא הריגה ואז השניים נמלטו מהמקום והציתו את רכבם לאחר מכן. בעקבות הרצח חזר השר לביטחון לאומי איתמר בן גביר על קריאתו לערב את שב"כ במלחמה במשפחות הפשע בישראל.

על פי החשד, חיסולו של ג'רושי הגיע כנקמה על חיסולו של העבריין בני שלמה, שחוסל לאחר שפיתח קשרים עם בני משפחת ג'רושי שנודו מהמשפחה. הסכסוך בין שני פלגי משפחת ג'רושי גבה קורבנות רבים, ועלי ג'רושי השתייך לפלג המרכזי במשפחה. באוגוסט 2019 חוסל גם מחמוד מוגרבי, איש הכספים של עלי, בידי עומאר אבו קישאק, שנחשד כי פעל בשליחות זייד ג'רושי, שנודה מהמשפחה. כחודש וחצי לאחר מכן חוסל אדריס ג'בריל עכאשה, כאשר החשד הוא שנרצח כנקמת דם על חיסולו של ג'רושי.

## הערות שוליים

קטגוריה:ישראל: פשע מאורגן
קטגוריה:ישראלים שנולדו ב-1965
קטגוריה:ישראלים שנפטרו ב-2023